บริงมีเดอะเฮดออฟชาร์ลี บราวน์

บริงมีเดอะเฮดออฟชาร์ลี บราวน์ (, ) เป็นภาพยนตร์สั้นแอนิเมชันของนักเรียนใน ค.ศ. 1986 ที่เขียนบท กำกับ และวาดภาพโดยจิม เรียร์ดอนขณะเป็นนักศึกษาที่ CalArtsWreck-It Ralph Director Rich Moore on his Film Sensibility: 'It's a CalArts Thing' - CalArts blog บริงมีเดอะเฮดออฟชาร์ลี บราวน์เป็นภาพขาวดำที่ดูหยาบและยังไม่เสร็จสมบูรณ์ เหมือนภาพวาดด้วยมือ

 เนื้อเรื่อง 
ภาพยนตร์สั้นเรื่องนี้นำเสนอเป็นตัวอย่างของภาพยนตร์ล้อเลียนรายการพิเศษทางโทรทัศน์เรื่อง Peanuts พร้อมกับเปิดเพลงประจำตัว "Linus and Lucy"Cartoon Brew ผู้บรรยายกล่าวถึงแก่นของรายการพิเศษนี้ว่า: เจ้าฟักทองยักษ์ได้ตั้งค่าหัวชาร์ลี บราวน์ ทำให้ตัวละครในเรื่อง Peanuts พยายามฆ่าชาร์ลี บราวน์ด้วยวิธีต่าง ๆ (ลูซีเปลี่ยนลูกรักบี้ให้เป็นระเบิด ชโรเดอร์ใช้เปียโนบดขยี้เขา สนูปปี้กัดแขนของเขาขาด ต้นไม้กินว่าวล้มทับเขา และไลนัสบีบคอเขาด้วยผ้าห่ม) จนกระทั่งผู้บรรยายประกาศว่าชาร์ลี บราวน์ "ถูกผลักไสไปไกลเกินไป" ชาร์ลี บราวน์ตัดผมเป็นทรงโมฮอว์ก เสริมสำเนียงหนาคล้ายกับอาร์โนลด์ ชวาร์เซเน็กเกอร์ และบรรจุอาวุธหลายชิ้น จากนั้น ชาร์ลี บราวน์และตัวละครจาก Peanuts ก็ปะทะกันด้วยการยิงปืนและภาพตัดต่อความรุนแรงอันโกลาหล โดยมีตัวละคร/บุคคลอื่น ๆ จากการ์ตูนและวัฒนธรรมร่วมสมัย ได้แก่ ป๊อปอาย, ก็อตซิลลา, บลอนดีและแด็กวูด, ร็อกกี บัลบัว, อดอล์ฟ ฮิตเลอร์ (เห็นวาดภาพก่อนถูกยิง) กับทหารนาซีสองนาย มิกกี้ เมาส์ และริชาร์ด ซิมมอนส์ ภาพยนตร์จบลงด้วยการที่ชาร์ลี บราวน์สูบบุหรี่บนเตียงร่วมกับเด็กหญิงผมแดงตัวน้อยหลังมีเพศสัมพันธ์กันLetterboxdSimpsons director's Peanuts parody student film online - Animated Views

ภาพยนตร์ยังมีการอ้างอิงถึงวัฒนธรรมร่วมสมัยและภาพยนตร์หลายเรื่อง เช่น ไลนัสรัดคอชาร์ลี บราวน์เป็นการรีเมกจากการตายของลูกา บราซีใน The Godfather ทรงผมโมฮอว์กของชาร์ลี บราวน์ เป็นการอ้างอิงถึงเทรวิส บิคเคิลใน Taxi DriverBring Me the Head of Charlie Brown (audio commentary) (Art & Trash miniature 21) - Art & Trash on Vimeo และการที่ชาร์ลี บราวน์กรีดร้องว่า "นังสารเลว!" ("Bitch!") หลังลูซียิงใส่แขนของเขา เป็นการนำการดวลปืนของวิลเลียม โฮลเดนใน The Wild Bunch มาทำใหม่ทีละช็อต ชื่อเรื่อง "บริงมีเดอะเฮดออฟชาร์ลี บราวน์" เป็นการล้อเลียนเรื่อง Bring Me the Head of Alfredo Garcia (ที่ภาพยนตร์สั้นอุทิศให้) ของ Sam Peckinpah และเครดิตตอนจบถึง Charles "Dutch" Schultz ก็เป็นการอ้างอิงถึง Dutch Schultz

 อ้างอิง 

 แหล่งข้อมูลอื่น 

 บริงมีเดอะเฮดออฟชาร์ลี บราวน์ ในยูทูบ
 บริงมีเดอะเฮดออฟชาร์ลี บราวน์ ใน Dailymotion

หมวดหมู่:ภาพยนตร์แฟน
หมวดหมู่:วรรณกรรมล้อคอมิก
หมวดหมู่:วรรณกรรมล้อภาพยนตร์
หมวดหมู่:ภาพยนตร์สั้นแอนิเมชันสัญชาติอเมริกัน
หมวดหมู่:ภาพยนตร์ที่เผยแพร่ลงยูทูบ
หมวดหมู่:ภาพยนตร์สั้นภาษาอังกฤษ
หมวดหมู่:ภาพยนตร์แอนิเมชันขาว-ดำสัญชาติอเมริกัน
หมวดหมู่:ภาพยนตร์เกี่ยวกับอดอลฟ์ ฮิตเลอร์